Salem (Massachusetts)

Salem er administrasjonsbyen i fylket Essex County i den amerikanske delstaten Massachusetts. Kystbyen ligger i regionen North Shore som en av de viktigste for historien i New England. Den er blant de mest betydningsfulle havnebyene i puritansk historie i USA. Byen ble grunnlagt i 1626 som en av de første i landet og har bevart både rådhus og en rekke andre sentrumshus fra 1600-tallet.Phippen, George D.: «Old Planters of Salem» i: Hist. Coll. of the Essex Institute bind 1, 97 et seq. (se blabok) Den fikk status som britisk koloni i 1629.CYoung, A. (1846): Chronicles of the First Planters of the Colony ... C.C. Little & J. Brown (via archive.org)

Byen Salem hadde en befolkning på 41 340 innbyggere ved folketellingen i 2010.«Profile of General Population and Housing Characteristics: 2010 Demographic Profile Data (DP-1): Salem city, Massachusetts». U.S. Census Bureau, American Factfinder. Salem og Lawrence var fylkesseter for Essex County før opphevelsen av fylkesregjeringen i 1999.«Find a County». National Association of Counties

Byen er mest kjent for hekseprosessene i Salem, som pågikk i ett år fra 1692 til 1693 og førte til at 20 mennesker ble henrettet som hekser, og ytterligere minst fem døde i fengsel, etter løse påstander fra andre byborgere. Dagens Salem har mye av sin kulturelle identitet knyttet til historien om disse hekseprosessene: politibilene er merket med heksesymbol, en lokal barneskole heter Witchcraft Heights Elementary School, idrettslaget på den videregående skolen i byen blir kalt for «the Witches» og så videre. I turistreklamen markedsføres Salem som en blanding av historiske steder og et levende sentrum med mer enn 60 restauranter og kafeer.«We're still a hot spot»  SalemNews.com, 30. august 2012
10. januar 2013 signerte president Barack Obama ordre HR1339 som utpeker Salem som opprinnelsessted for USAs nasjonalgarde.«Statement by the Press Secretary on Bills Signed on January 10, 2013» . The White House.

I Salem er det ulovlig for et ektepar å sove naken i et leid rom.

 Referanser 

 Litteratur 
 Booth, Robert (2011): Death of an empire : the rise and murderous fall of Salem, America's richest city, 1. utg., New York: Thomas Dunne Books, ISBN 978-0-312-54038-8
 Morris, Richard J. (desember 2000): «Redefining the Economic Elite in Salem, Massachusetts, 1759-1799: A Tale of Evolution, Not Revolution» i: The New England Quarterly, 73 (4), s. 603–624.
 National Park Service: «Salem Maritime Salem Maritime National Historic Site: Official Map and Guide»  (PDF), United States Department of the Interior
 Norton, Mary Beth (2002): In the Devil's Snare: The Salem Witchcraft Crisis of 1692, 1. utg., New York: Alfred A. Knopf, ISBN 0-375-40709-X

 Eksterne lenker 

 Salemweb.com

Kategori:Byer i Essex County i Massachusetts
Kategori:Bosetninger etablert i 1626
Kategori:1626 i Massachusetts
Kategori:Byer i Massachusetts